Produkty a služby v roku 2013 (2012)

Oddelenie analýzy rizika vypracovalo 79 (80) strategických správ vrátane šiestich pravidelných výročných správ, jednej výročnej správy nového typu, troch špecializovaných správ, 12 štvrťročných správ s aktuálnymi informáciami o situácii a analýzou pre členské štáty EÚ a vybrané susediace regióny, 57 strategických monitorovacích správ; 510 (482) analytických produktov na podporu plánovania, vykonávania a hodnotenia spoločných operácií; 81 (54) správ/príspevkov iného typu vrátane brífingov pre vedenie agentúry, Komisiu EÚ a iné subjekty; na internetovej stránke agentúry bolo uverejnených 7 (7) strategických správ pre širokú verejnosť. Aktualizovaná verzia modelu spoločnej integrovanej analýzy rizík (CIRAM, verzia 2.0) bola sprístupnené členským štátom vo vybraných jazykoch EÚ. Zorganizovanie 4 (4) pravidelných zasadnutí analytickej siete agentúry Frontex, 5 (5) zasadnutí novej špecializovanej siete s členskými štátmi o falšovaní dokumentov EÚ, 4 (2) zasadnutí o taktickej analýze rizík, 10 (6) regionálnych zasadnutí/konferencií expertov a 1 (3) regionálneho technického pracovného semináru. V súlade s úlohami oddelenia analýzy rizík v rámci systému EUROSUR sa v roku 2013 uskutočnili nižšie uvedené činnosti (a v rámci užívateľskej skupiny pre analýzu, ktorá v roku 2013 zasadla päťkrát, boli o nich informované, prípadne boli konzultované členské štáty: ako súčasť analýzy spoločného súboru predhraničných spravodajských informácií CPIP/ESP (CPIP – Common Pre-Frontier Intelligence Picture) – dodanie obsahu (317 (281) produktov) a základné služby, dokončenie návrhu analytických nástrojov; rozvoj koncepcie metodiky pre mieru dosahu a dlhodobé plánovanie jej uplatňovania. Oddelenie pre spoločné operácie zorganizovalo 19 (17) spoločných operácií, 10 (12) pilotných projektov a projektov, 8 (10) konferencií a 64 (25) zasadnutí s externými partnermi vrátane prípravných/plánovacích/hodnotiacich zasadnutí a seminárov. Okrem toho agentúra koordinovala 39 (39) spoločných operácií navrátenia 2 152 (2 110) občanov tretích krajín. Celkový počet operačných dní v rámci všetkých spoločných operácií predstavoval 2 832(3 503) dní; celkový počet operačných človekodní sa rovná 89 548 (1 17 114). Situačné centrum agentúry Frontex (FSC) vydalo 2 226(2 169) situačných správ, 43 (31) správ o závažných incidentoch, 44 (27) bleskových správ a 10 (13) správ o misii. Do systému EUROSUR bolo nahraných 20 084(2 130) položiek a na internetový portál FOSS (FOSS – Frontex-One-Stop-Shop) bolo nahraných 107 (145) upozornení na dokumenty. 237 denných spravodajcov boli doručených na zhruba 500 (241) účtov; realizovalo sa 795 (308) mediálnych príspevkov v denných situačných hláseniach a operačných brífingoch. FSC ako jediné kontaktné stredisko riadilo vyše 25 000(24 000) korešpondenčných položiek a vytvorilo Frontex-One-Stop-Shop (FOSS) ako hlavnú platformu na výmenu informácií medzi agentúrou Frontex a externými partnermi so 6 238(6 000) nahranými dokumentmi a takmer 4 500 používateľmi na konci roku 2013. FSC prijalo približne 29 000(30 000) incidentov prostredníctvom aplikácie na vykazovanie spoločných operácií (Joint Operations Reporting Application – JORA) a poskytlo školenie k tejto aplikácii 200 (500) úradníkom agentúry Frontex, členských štátov a krajín pridružených k Schengenskému dohovoru. Oddelenie pre zlúčené zdroje (PRU) zorganizovalo 9 (11) podujatí s 252 (295) účastníkmi z členských štátov. Zainteresované osoby sa na činnostiach oddelenia podieľali spolu približne 1 250(551) človekodňami. Pozornosť oddelenia sa v roku 2013 sústredila na budovanie tímov európskej pohraničnej stráže (European Border Guard Teams – EBGT) a rezerv technického vybavenia, pričom pre ich riadenie vytvorilo primeranú softvérovú aplikáciu, a ďalej vyvinulo mechanizmus pre vyslaných národných úradníkov. Pozornosť sa venovala aj obstaraniu leteckých prostriedkov na sledovanie hraníc. Oddelenie konkrétne usporiadalo a viedlo ročné bilaterálne rozhovory medzi agentúrou a členskými štátmi, ako aj rozhovory s tretími krajinami s cieľom dohodnúť sa na národných príspevkoch do rezerv. Oddelenie pre zlúčené zdroje zrealizovalo 7 (7) projektov na zlepšenie celkovej účinnosti operácií Frontexu. Oddelenie odborného vzdelávania usporiadalo 205 (207) činností odborného vzdelávania, na ktorých sa zúčastnilo 3 253(2 980) osôb (školiaci experti, školení účastníci atď.) v rámci 3 (3) programov, ktoré zahŕňajú 17 (19) projektov. Partneri investovali do vzdelávacích aktivít celkovo 12 460 (13 300) človekodní. V rámci prvého programu bol spustený rámec sektorových kvalifikácií na ochranu hraníc a pokračoval vývoj spoločných hlavných osnov a spoločného magisterského študijného programu. Pre ďalšiu odbornú prípravu a špecializáciu príslušníkov pohraničnej stráže, ktorým je venovaný druhý program, dokončilo oddelenie odbornej prípravy príručku pre školiteľov v oblasti základných práv a ďalej vyvíjalo a organizovalo špecializované kurzy odbornej prípravy pre príslušníkov pohraničnej stráže. Zorganizovali sa úvodné školenia pre členov EBGT a vypracovala sa nová koncepcia inštruktáže pred nasadením s cieľom, aby sa všetkým vyslaným príslušníkom zúčastňujúcim sa na koordinovaných spoločných operáciách agentúry dostalo primeranej odbornej prípravy pred nasadením. Za tretie, v oblasti vytvárania sietí a informačných technológií oddelenie zaviedlo nové administratívne nástroje na registráciu na podujatia, zdieľanie dokumentov a plánovanie činností cez internet. Vyvíjajú sa nové komponenty elektronického vzdelávania, ktoré agentúre umožňujú poskytovať časť odbornej prípravy moderným a nákladovo účinným spôsobom. Oddelenie pre výskum a rozvoj zorganizovalo 8 projektov (vrátane EUROSUR) zahŕňajúcich 40 aktivít s 950 (1 020) účastníkmi z členských štátov, krajín pridružených k Schengenskému dohovoru, inštitúcií EÚ, medzivládnych a medzinárodných organizácií, akadémií, výskumných inštitútov a priemyslu. Partneri investovali do týchto aktivít celkovo 2 000 človekodní. Oddelenie pre výskum a rozvoj pokračovalo v snahách o identifikáciu a vypracovanie usmernení s osvedčenými postupmi v oblasti automatizovanej kontroly hraníc, hraničných kontrol na pozemných hraničných prechodoch, zavedenie a spravovanie vízového informačného systému (VIS) členskými štátmi a sledovania pozemných hraníc. S cieľom zlepšiť schopnosť odhaľovať falšované dokumenty v prvej línii sa usporiadalo niekoľko podujatí zameraných na hodnotenie výkonu strojov i ľudských expertov. Oddelenie vykonávalo v roku 2013 aktivity na zvýšenie informovanosti členských štátov o vývoji v oblasti snímacích zariadení, platform a pokročilých systémových riešení a zároveň pomáhalo pri zavádzaní (skúšobnej prevádzke) nových technológií na sledovanie hraníc v členských štátoch a v rámci spoločných operácií koordinovaných agentúrou. Okrem toho bola zriadená neformálna poradná skupina konečných používateľov pre výskum v oblasti bezpečnosti hraníc, ktorá pozostávala zo zástupcov 22 členských štátov a krajín pridružených k Schengenskému dohovoru. Skupina vypracovala prvú verziu správy o výzvach v oblasti bezpečnosti hraníc a výskumných témach pre strednodobý a dlhodobý výhľad s cieľom poskytnúť Európskej komisii informácie na účely výskumných aktivít, ktoré sa budú vykonávať a financovať v novom rámci EÚ pre financovanie výskumu Horizont 2020. Partnerstvo a spolupráca s tretími krajinami: V roku 2013 bol uzavretý pracovný dohovor s príslušnými orgánmi Azerbajdžanu, čím sa celkový počet pracovných dohovorov zvýšil na 19 (18). V rámci príslušných pracovných dohovorov bola ďalej posilnená operačná spolupráca v oblasti bezpečnosti hraníc a riadenia súvisiacich záležitostí medzi agentúrou a príslušnými orgánmi tretích krajín s cieľom postupne vytvoriť vzájomne prospešné a udržateľné partnerstvá. Dosiahli sa hmatateľné výsledky najmä v oblasti zdieľania informácií, odborného vzdelávania a spoločných operačných činností. Spolupráca s orgánmi EÚ a medzinárodnými organizáciami: V roku 2013 sa v rámci už uzavretých príslušných dohovorov (11 pracovných dohovorov, 2 dohovory o spolupráci, 2 memorandá o porozumení, 1 administratívna dohoda a 1 dohoda o rozsahu služieb) ďalej rozvíjala spolupráca s orgánmi EÚ a medzinárodnými organizáciami. Jedno memorandum o porozumení bolo podpísané s Eurojustom. V oblasti „obchodovania s ľuďmi“ agentúra pokračovala v programe kurzov pre školiteľov a zorganizovala tri inštruktážne stretnutia pre školiteľov v členských štátoch. Zorganizovala sa konferencia o európskom systéme pohraničnej stráže, na ktorej sa zúčastnili mnohí partneri z oblasti spravodlivosti a vnútorných záležitostí. Vykonali sa prípravné práce na realizáciu prvého projektu technickej pomoci pod vedením agentúry Frontex v rámci Východného partnerstva, ktorej súčasťou bola rozšírená spolupráca s IOM, UNHCR a ICMPD a WCO. So spoločným európskym výskumným centrom bol nadviazaný kontakt s cieľom nájsť synergie v projektoch v oblasti bezpečnosti.